Belfrido de la urbodomo de Lille

La Belfrido de la urbodomo de Lillo, inaŭgurita en 1932, estas la plej alta el la regiono Hauts-de-France. La projekto de ĝia konstruo rezultas el la detruo de la malnova urbodomo dum la Unua mondmilito. La arĥitektura ensemblo, samtempe masiva por la urbodomo, kaj rimarkinde fajna kaj alta por ĝia belfrido estis dezajnita de arĥiketo Émile Dubuisson. Pro kialoj de terena havebleco kaj de politika elekto, la konstruaĵo estas iomete malcentrigita rilate al la nuna urbocentro. La belfrido el ruĝa briko kaj betono « laŭ fasono de skulptita ŝtono » kulminas je 101 m de alteco (104 m kun la lampo), firmigante la politikan kaj komercan potencon de la regiona ĉefurbo. Ruĝa briko respondas al verdaj platanoj kiuj ĉirkaŭas la konstruaĵon. Le belfrido enhavas belan kolekton de nuntempaj verkoj, kiuj kompletigas tiujn kiuj dekoracias la diversajn municipajn ĉambrojn. Per sia alteco de 104 m, la Belfrido de la urbodomo de Lillo estas la plej granda municipa konstruaĵo de Francio kaj la plej alta belfrido de Eŭropo. M Metro-stacio: 2 Mairie de Lille Eksteraj ligiloj Turismoficejo de Lillo Raporto kaj klarigoj pri la liberaj vizitoj de la belfrido